షెహబాజ్ షరీఫ్

షెహబాజ్‌ షరీఫ్‌ పాకిస్తాన్ దేశానికి చెందిన రాజకీయ నాయకుడు. ఆయన పాకిస్థాన్‌ ముస్లిం లీగ్‌ -నవాజ్‌ (పీఎంఎల్‌-ఎన్‌) అధ్యక్షుడు మరియు పాకిస్తాన్ మాజీ ప్రధాని నవాజ్‌ షరీఫ్‌ సోదరుడు. షెహబాజ్‌ షరీఫ్‌ పాకిస్తాన్‌ ముస్లిం లీగ్‌- నవాజ్‌ పార్టీ తరఫున జాతీయ అసెంబ్లీలో 2018 ఆగస్టు 20 నుండి 2022 ఏప్రిల్ 10 వరకు ప్రతిపక్ష నేతగా వ్యవహరించాడు. ఆయన పంజాబ్ ప్రావిన్స్ కు మూడు సార్లు ముఖ్యమంత్రిగా పనిచేశాడు.

పాకిస్థాన్‌లో 22 ఏప్రిల్ 10న పాక్ జాతీయ అసెంబ్లీలో ఇమ్రాన్‌ ఖాన్‌ పై ప్రతిపక్షాలు పెట్టిన అవిశ్వాస తీర్మానంలో సాధారణ మెజారిటీ సాధించలేకపోవడంతో ఇమ్రాన్ ఖాన్ ప్రభుత్వం కుప్పకూలింది. దీంతో పాక్ ప్రధానిగా ప్రతిపక్షాలు బలపర్చిన పాకిస్థాన్‌ ముస్లింలీగ్‌-నవాజ్‌ పార్టీ అధ్యక్షుడు షెహబాజ్‌ షరీఫ్‌ పాక్‌ కొత్త ప్రధానిగా 22 ఏప్రిల్ 11న ప్రమాణ స్వీకారం చేయనున్నాడు.

జననం, విద్యాభాస్యం 
షెహబాజ్‌ షరీఫ్‌ 1951 సెప్టెంబరు 23న పాకిస్తాన్ లోని లాహోర్ లో జన్మించాడు. ఆయన లాహోర్ ప్రభుత్వ కళాశాలలో గ్రాడ్యుయేషన్ పూర్తి చేశాడు. షాబాజ్ షరీఫ్ కుటుంబం భారత్ నుంచి వచ్చి పాకిస్థాన్ లో స్థిరపడ్డారు, అతని తండ్రి ముహమ్మద్ షరీఫ్ వ్యాపారవేత్త. వ్యాపారం నిమిత్తం తరచూ కాశ్మీర్ వెళ్లేవాడు. తరువాత అతని కుటుంబం పంజాబ్ లోని అమృత్సర్ లో స్థిరపడింది. బ్రిటీష్ రాజ్ నుండి స్వాతంత్ర్యం పొందిన సమయంలో 1947లో భారతదేశం పాకిస్తాన్ విభజించబడినప్పుడు, ముహమ్మద్ షరీఫ్ తన కుటుంబంతో లాహోర్ లో స్థిరపడ్డారు.

రాజకీయ జీవితం
షెహబాజ్‌ షరీఫ్‌ 1988లో క్రియాశీలక రాజకీయాల్లోకి వచ్చాడు. ఆయన 1988 నుండి 1990 వరకు పంజాబ్ శాసనసభ సభ్యుడు, షాబాజ్ 1990 నుండి 1993 వరకు జాతీయ అసెంబ్లీ సభ్యుడు గెలిచాడు. షెహబాజ్‌ షరీఫ్‌ పంజాబ్ ప్రావిన్స్ (పాకిస్తాన్) కి 1997 ఫిబ్రవరిలో తొలిసారి పంజాబ్ ముఖ్యమంత్రిగా ప్రమాణ స్వీకారం చేసి 1999 అక్టోబరు వరకు ముఖ్యమంత్రిగా పనిచేశాడు. షెహబాజ్ షరీఫ్ ను 1999లో అప్పటి పాకిస్థాన్ ఆర్మీ చీఫ్ పర్వేజ్ ముషారఫ్ సైనిక తిరుగుబాటు తర్వాత, ఖైదు చేయబడ్డాడు. తరువాత ఆయ‌నను సౌదీ అరేబియాకు బహిష్కరించారు. ష‌రీఫ్ 2007లో పాకిస్థాన్ కు తిరిగి వచ్చి 2008 జూన్ నుండి రెండవసారి, తరువాత 2013 నుండి 2018 వరకు మూడవసారి పంజాబ్ ముఖ్యమంత్రిగా మూడుసార్లు పనిచేశాడు.

షెహబాజ్‌ షరీఫ్‌ 2017లో జాతీయ రాజకీయాల్లోకి వచ్చి పనామా పేపర్లకు సంబంధించిన కేసులో ఆయ‌న సోద‌రుడు నవాజ్ షరీఫ్ దోషిగా తేల‌డంతో 2018 ఫిబ్రవరిలో  పాకిస్తాన్‌ ముస్లిం లీగ్‌- నవాజ్‌ పార్టీ అధ్యక్షుడిగా ఏకగ్రీవంగా ఎన్నికయ్యాడు.

మనీలాండరింగ్ ఆరోపణలు
షెహబాజ్ షరీఫ్ 2019 డిసెంబరులో, నేషనల్ అకౌంటబిలిటీ బ్యూరో (NAB) మనీలాండరింగ్ ఆరోపణలపై ఆయనను, అతని కుమారుడు హంజాకు చెందిన 23 ఆస్తులను స్తంభింపజేసింది. అదే కేసులో 2020 సెప్టెంబరులో అతనిని ఎన్ఎబి అరెస్టు చేయగా, 2021 ఏప్రిల్లో మనీలాండరింగ్ కేసులో లాహోర్ హైకోర్టు అతన్ని బెయిల్‌పై విడుదల చేసింది.

మూలాలు

1951 జననాలు
పాకిస్తాన్ రాజకీయ నాయకులు